CELEX: 62019TN0569
Language: hu
Date: 2019-08-15 00:00:00
Title: T-569/19. sz. ügy: 2019. augusztus 15-én benyújtott kereset – AlzChem Group kontra Bizottság

28.10.2019   
            
            
               HU
            
            
               Az Európai Unió Hivatalos Lapja
            
            
               C 363/19
            
         
      2019. augusztus 15-én benyújtott kereset – AlzChem Group kontra Bizottság
      (T-569/19. sz. ügy)
      (2019/C 363/28)
      Az eljárás nyelve: angol
      
         Felek
      
      
         Felperes: AlzChem Group AG (Trostberg, Németország) (képviselők: A. Borsos és J. Guerrero Pérez ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa a keresetet elfogadhatónak és megalapozottnak;
               
            
                  —
               
               
                  semmisítse meg a GESTDEM 2019/2311. sz. kérelemre válaszul az Európai Bizottság főtitkára által az 1049/2001/EK rendelet (1) végrehajtására vonatkozó rendelkezések 4. cikke alapján 2019. július 22-én elfogadott C(2019)5602 határozatot; és
               
            
                  —
               
               
                  a Bizottságot kötelezze a felperes költségeinek viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első jogalap a dokumentumokhoz való hozzáférés általános szabálya alóli bizonyos kivételek alkalmazásával kapcsolatos téves jogalkalmazáson és nyilvánvaló értékelési hibán alapul, tekintettel a szóban forgó tényekre:
                  
                              —
                           
                           
                              a kérelem nem érint semmilyen ügyiratot vagy vizsgálati iratot, ezért nem érinti vagy befolyásolja a vizsgálatok célját (az 1049/2001 rendelet 4. cikke (2) bekezdésének harmadik francia bekezdése) vagy a Bizottság döntéshozatali eljárását (az 1049/2001 rendelet 4. cikkének (3) bekezdése);
                           
                        
                              —
                           
                           
                              a kérelmet nem kell elutasítani a vizsgálatok céljának védelme (az 1049/2001 rendelet 4. cikke (2) bekezdésének harmadik francia bekezdése) vagy a Bizottság döntéshozatali eljárásának védelme (az 1049/2001 rendelet 4. cikkének (3) bekezdése) alapján;
                           
                        
                              —
                           
                           
                              a kérelem nem érint védelmet igénylő, kereskedelmi érdekre vonatkozó információt vagy adatot (az 1049/2001 rendelet 4. cikke (2) bekezdésének első francia bekezdése);
                           
                        
                              —
                           
                           
                              a vitatott határozat a hozzáférhetővé tétel alóli kivételeket hátrányosan megkülönböztető módon alkalmazza, mivel e kivételeket felülírják a Bizottság más hasonló helyzetekben tanúsított fellépései és magatartása, amit az uniós jog tilt;
                           
                        
                              —
                           
                           
                              a hatékony bírósági felülvizsgálat biztosítása érdekében a hozzáférhetővé tétel alóli bármely kivétel alkalmazását felülírja a hozzáférhetővé tételhez fűződő nyomós közérdek (az Alapjogi Charta 47. cikke).
                           
                        
            
                  2.
               
               
                  A második jogalap az 1049/2001 rendelet 4. cikkének (6) bekezdésén és 10. cikkén alapuló, a nem bizalmas változathoz való hozzáférés, a részleges hozzáférés vagy a dokumentumokhoz a Bizottság épületeiben való hozzáférés megtagadása indokolásának hiányán alapul.
               
            
         (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL 2001. L 145., 43. o.; magyar nyelvű különkiadás 1. fejezet, 3. kötet, 331. o.)